รัฐมนตรีว่าการกระทรวงพาณิชย์ เร่งเดินหน้านโยบาย 4 ด้าน ดูแลเศรษฐกิจทุกระดับให้เกิดความต่อเนื่อง เผย 7 ส.ค.นี้ได้ข้อสรุปประกันราคาสินค้าเกษตร
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวในงานเสวนา ทิศทางประเทศไทยภายใต้รัฐบาลใหม่ ในงานบางกอกโพส ฟอรั่ม 2019 ณ โรงแรมเซ็นทารา แกรนด์ แอท เซ็นทรัลเวิลด์ ว่าทางกระทรวงจะเร่งดำเนินนโยบาย 4 ด้าน เพื่อเพิ่มขีดความสามารถทางการเเข่งขันของประเทศ คือ การประกันรายได้เกษตรกร ซึ่งเป็นหัวใจสำคัญที่จะยกระดับเศรษฐกิจฐานราก โดยจะประกันพืชเศรษฐกิจ 5 ชนิด คือ ข้าว มันสัมปะหลัง ยางพารา ปาล์มน้ำมัน และข้าวโพด โดยจะมีการหารือและได้ข้อสรุปแนวทางการการดำเนินการในวันที่ 7 สิงหาคม 2562 / ด้านการควบคุมดูแลราคาสินค้า และค่าครองชีพของประชาชน เพื่อให้ผู้บริโภคได้รับความเป็นธรรม/ ด้านการเร่งรัดการส่งออก ซึ่งยอมรับว่าปัจจุบันทุกประเทศทั่วโลกต่างได้รับผลกระทบจากข้อพิพาททางการค้าทั้งนั้น โดยจะสนับสนุนให้ภาคเอกชนให้เป็นกลไกหลัก เนื่องจากมีประสบการณ์จริงในการทำการค้า         นอกจากนี้ก็จะส่งเสริมการค้าชายแดน เนื่องจากอาเซียนยังคงเป็นประเทศที่มีศักยภาพในการเติบโตสูง/และด้านสุดท้าย จะเร่งเจรจากับเวทีระหว่างประเทศ อย่าง RCEP (อาร์เซป) หรือความตกลงพันธมิตรทางการค้าระดับภูมิภาค ที่เป็นกรอบความร่วมมือทางเศรษฐกิจระหว่าง ASEAN 10 ประเทศ กับคู่ภาคีที่มีอยู่ 6 ประเทศ คือ จีน ญี่ปุ่น เกาหลีใต้ อินเดีย ออสเตรเลีย และนิวซีแลนด์ ให้เเล้วเสร็จภายในเดือนพฤศจิกายนปี 2562